La Policia Local de Paterna incorpora 8 nous agents a la seua plantilla per a reforçar la seguretat ciutadana
24/07/2023

# La Policia Local de Paterna incorpora 8 nous agents a la seua plantilla per a reforçar la seguretat ciutadana

[![La Policia Local de Paterna incorpora 8 nous agents a la seua plantilla per a reforçar la seguretat ciutadana ](/images/noticias/2023/7/8938/8938_lg.jpg)](/images/noticias/2023/7/8938/8938_lg.jpg)

24.07.2023

*   L'Alcalde de Paterna, Juan Antonio Sagredo, la Tinenta Alcalde de Seguretat, Nuria Campos i el Comissari Cap de la Policia Local de Paterna, Rafael Mestre han rebut a l'Ajuntament als 8 nous agents que s'han incorporat a la plantilla del cos local.
*   També han pres possessió aquesta setmana 5 nous Oficials a Paterna.

La Policia Local de Paterna ha incorporat 8 nous agents a la seua plantilla, que està formada actualment per 110 efectius, per a reforçar la seguretat ciutadana en el municipi. Així mateix, 5 nous Oficials han pres possessió aquesta setmana, després d'haver superat el curs selectiu de l'escala executiva per a l'accés a la categoria d'Oficial pel IVASPE (Institut Valencià de Seguretat Pública i Emergències).

L'Alcalde de Paterna, Juan Antonio Sagredo, la Tinenta Alcalde de Seguretat, Núria Campos i el Comissari Cap de la Policia Local de Paterna, Rafael Mestre han rebut a l'Ajuntament als nous components que contribuiran a continuar garantint la seguretat ciutadana de cadascun dels barris, millorant l'eficàcia del cos i la seguretat del municipi i de la ciutadania.

Aquestes noves incorporacions a l'estructura organitzativa de la Policia Local se sumen a altres actuacions dutes a terme pel govern socialista durant les últimes legislatures per a millorar l'eficàcia del cos i la seguretat del municipi com ha sigut la recent renovació del parc mòbil amb l'adquisició de 12 motos, nou d'elles d'alta cilindrada, també aquesta setmana.

Durant l'acte de recepció i benvinguda, l'Alcalde de Paterna, Juan Antonio Sagredo ha felicitat els nous agents per la seua incorporació a aquesta Corporació i als nous nomenaments d'efectius Oficials al mateix temps que ha titllat amb orgull “la responsabilitat, professionalitat i eficàcia del nostre cos de la Policia Local de Paterna que, dia i nit, treballa per vetlar i protegir els paterners i paterneres”. En aquest sentit, _“des d'aquest equip de govern que presidisc continuarem apostant per la nostra Policia Local dotant-los de millores tant en recursos materials o personals, pensant sempre en benefici dels nostres veïns i veïnes”,_ ha conclòs Sagredo.